
începuturile 

Proiectul acestui studiu a apărut în anii 1992-1994 când am descoperit la Biblioteca Naţională a Franţei, 
în timpul cercetărilor asupra filmului şi tradiţiei de carnaval, o trimitere la gramatica cognitivă elaborată de 
Ronald W. Langacker (1987, 1990, 1991). De atunci această sursă de inspiraţie teoretică mi-a oferit o idee 
intuitivă despre cum funcţionează sau cum se poate explica conţinutul semantic pe care îl avem în faţa unor 
pete de lumină proiectate pe un ecran. A fost ulterior nevoie de un traseu de cercetare pentru a descoperi 
formulările care să acopere data experimentală. Astăzi studiul prezent este în căutarea enunţurilor de 
„disconfirmare” conform principiului după care dialogul ştiinţific caută să identifice proba infirmantă pentru a 
putea avansa cercetarea. 

Deşi în acea perioadă cercetările mele doctorale asupra relaţiei dintre cinematografia regizorului italian 
Federico Fellini şi tradiţia europeană a festivului carnavalesc ţineau de domeniul studiilor culturale, în paralel, 
am urmat cursurile lui Christian Metz şi Roger Odin de la 1RCAV - Institut de recherche sur le cinema et 
l’audiovisuel, Paris IUI - Sorbonne nouvelle. Alte nume de notorietate în teoria de film ocupau catedre la acest 
institut la începutul anilor 90: Michel Mărie, Jacques Aumont, Dana Polan, Alain Bergala, Marc Vernet, 
Michele Lagny, Pierre Sorlin, Mărie Claire Ropars, Charles Tesson şi Jean-Louis Leutrat. Revenind la cuplul 
Metz-Odin să menţionăm că cei doi teoreticieni proveneau din orizontul teoretic al demersului lingvistic 
(structural şi, respectiv, pragmatic). Deşi mă orientasem către critica de cinema din anii 1987 formaţia mea 
filologică cuprindea un aparat conceptual de semiotică aplicată retoricii literare. Lucrarea mea de licenţă a fost 
dedicată simbolului poetic în opera lui Tudor Arghezi şi coordonată de stilisticianul Ion Coteanu. Astfel, fiind 
educat în şcoala românească de semiotică structurală a anilor 80 care a fost extrem de bine racordată la 
cercetarea vestică în pofida situaţiei politice, m-am integrat mai uşor în spaţiul academic francez al teoriei şi 
istoriei de film. Nume de profesori români din semiotica românească (lingvistică, literară sau folclor) stămeau 
cu uşurinţă atenţia în departamentele de ştiinţe umaniste occidentale. Cercetările universitare franceze sunt 
poziţionate în mod explicit ca diferenţiate faţă de critica de cinema aşa cum este ea practicată în periodicele de 
interpretare şi eseu ale fenomenului de cinema 1 . 

Atât Christian Metz cât şi Roger Odin s-au aplecat asupra întrebării: „cum face sens cinematograful?” 
sau „cum o serie de pete pe ecran capătă semnificaţie?”. Metz (1971, 1977, 1991), deşi a avut trei etape 
metodologice - structuralist-semiotică, psihanalitică şi enunţiativ-pragmatică - a păstrat dea lungul carierei 
sale vie dorinţa de a ordona teoretic distincţia dintre film şi alte arte şi de a identifica invariantele discursului 
cinematografic. Roger Odin (1991, 2000) a preluat cadrul metodologic al pragmaticii actelor de limbaj (J. L. 
Austin, 1962; John Searle, 1969) pentru a formula o semio -pragmatică a filmului. Ideea lui Odin este simplă. 
Spectatorul este înscris într-un „contract instituţional” de lectură a filmului. Diferite contracte reprezintă 
moduri de a înţelege obiectul film. în interiorul unei instituţii ca „ştiinţa” un film este citit la modul 



1 Critica de film de genul Cahiers du cinema sau cea practicată în România după 1989 de către un strălucit exponent al ei, 
Alex Leo Serban, ţine de practica eseist interpretativă a fenomenului, dar nu răspunde la genul de întrebări pe care 
cercetarea universitară o presupune. De aceea nu există decât rare referinţe în acest studiu la acest praxis critic, nici din 
Franţa şi nici din România. în cazul nostru demersul analitic răspunde doar la o serie de întrebări asociate: „cum se 
produce semnificaţia în film?", „cum înţelege spectatorul ceva din stimulii prezenţi pe ecranul de cinema?", „dacă există 
o diferenţă de mecanism de generare a semnificaţiei între film şi alte media" sau „care este diferenţa, în cazul în care ea 
ar exista, dintre semnificaţia verbală şi cea vizuală?". Din păcate în spaţiul universitar românesc diferenţa dintre critică 
şi teorie este deseori absentă. 

documentar iar în interiorul instituţiei culturale a „artei” filmul este citit la modul artistic. în cultura secolului 
20 contractul dominant este cel al modului ficţional. Astfel nu există filmul sau un singur tip de film ci, dat 
fiind că actul de contextualizare este în responsabillitatea spectatorului care citeşte obiectul de o manieră 
diferită în funcţie de contextul pragmatic, avem în faţa noastă o serie de filme diferite. Modurile identificate 
sunt : ficţionalizant, documentarizant, privat (filmul de familie), fabulizant, performativ, artistic - estetic şi 
spectacularizant. Să notăm că suportul expresiv poate fi identic deşi rezultatul „film,, este diferit. Deasemenea 
Odin identifică o matrice de „operaţii” pragmatice pe care le face spectatorul pentru a genera un mod 
particular. Operaţiile lui Odin au loc la diferite paliere de operare şi sunt: figurativizarea (construcţia unor 
forme figuri abstracte, grafice), diegetizorea (construcţia unei lumi posibile în care poate evolua un agent dotat 
cu atribute umane), ncirativizarea (construcţia unei scheme şi a unei succesiuni de etape ce marchează o 
evoluţie temporală şi o transformare), ficţionalizarea (elaborarea unui cadru de discurs în care polii 
comunicării: enunţătorul şi receptorul sunt situaţi într-o lume fictivă), punerea în fază (acordarea genului de 
relaţii intersubiective din interiorul ficţiunii cu relaţia dintre spectator şi obiectul film sau, altfel spus, tipul de 
relaţie dintre artefactul film şi receptor) şi, în cele din urmă, discursivizarea, adică operaţia de construcţie a 
valorilor şi ideilor pe care enunţul cinematografic le transmite audienţei. Distincţiile dintre moduri sunt 
realizate, pe de o parte, de prezenţa sau absenţa unei operaţii în modul compozit şi, pe de altă parte, din 
ierarhia ori concatenarea operaţiilor. De exemplu o serie de filme „experimentale” nu au operaţia de 
narativizare. Demersul lui Odin tinde a elabora „arhitectura funcţională” a operaţiilor aplicate de spectator 
atunci când o serie de „consemne de lectură” îi indică acestuia că se află în cadrul unui tip particular de 
contract instituţional cultural. Gramatica rezultantă cuprinde o serie de unităţi (operaţiile) de tip pragmatic 
(presupun un mod de utilizare a unor indici filmici) structurate într-o sintaxă (modul) semiotic relevantă. 
Modul particular poate fi gândit ca o operaţie şi de tip pragmatic ce constituie „condiţiile de succes” (felicity 
conditions) ale unui tip de act de enunţare ori înţelegere. Dar totuşi, pe de o parte, nu există o limită teoretică a 
tipurilor de filme, de cinema, obţinute prin variaţia condiţiilor de context instituţional şi, pe de altă parte, 
operaţiile nu au o bază empiric testată 2 . 

Demersul cercetătorilor francezi menţionaţi se înscrie în primul rând în tradiţia structuralistă de tipul 
semioticii aplicate naraţiunilor (V.I. Propp, Claude Levi Strauss, A.J. Greimas, Gerard Genette). Totuşi, cum 
proiectul semiotic nu ţinea seama de aspectele psihologiei umane cu efecte asupra modului de generare a 
semnificaţiei, în paralel s-a constituit un curent poststructuralist al cărui figură emblematică a fost Jacques 
Derrida. Derrida a identificat „crizele” şi contradicţiile generate de ducerea la limită a logicii semioticii 
structurale. O serie de cercetători ca Roland Barthes, Tzvetan Todorov ori Julia Kristeva au fost mai focalizaţi 
asupra textului literar iar alţii, cum ar fi Jean-Francois Lyotard, Jean Baudrillard ori Michel Foucault, s-au 
orientat mai pronunţat asupra „textelor” culturale elaborate pe timpi istorici mai lungi. Lucrările lor s-au bazat 
pe un amestec al principiilor structuraliste şi al celor post-psihanalitice ce pot fi găsite în lucrările lui Jacques 
Lacan. Cu alte cuvinte pentru a da seama de mecanismele psihice puse în operă de către subiectul care înţelege 
şi produce texte semiotice investigaţiile de sursă psihanalitică au reprezentat un teren fertil de explorare. 

Christian Metz, pentru a satisface atât cerinţa gramaticalităţii semiotice cât şi cea a adecvării psihologice 
aplicate fenomenului cinematografic, a ieşit într-o primă fază din cadrul semioticii structurale pentru a „testa” 
o abordare post-structurală a mecanismelor psihice ce regizează comportamentul de producţie de sens al 
spectatorului în Le Signifiant Imaginaire (1977). Apoi, în mod neaşteptat, Metz s-a orientat către noţiunile de 
teorie a enunţării sistematizate de lingvistul Emile Benveniste în Problemes de linguistique generale (vol.l, 
1966; vol.2, 1974). Noua lucrare a lui Metz, L’Enonciation impersonnelle ou le site du film (1991) se 
orientează asupra aspectelor pragmatice ale actului enunţării, adică acele elemente care au semnificaţie doar în 
funcţie de contextul de utilizare al unei expresii verbale / vizuale. Cartea sa descrie în detaliu acele figuri (de 
stil) cinematografic care au semnificaţie doar dacă spectatorul ţine seama de actul de enunţare cinematografică. 
Pe scurt pentru a înţelege ceea are sens în lumea virtuală, ficţională, sau în diegeza filmului spectatorul trebuie 



Pentru o introducere mai în detaliu a demersului de teoretizare şi analiză pre-cognitivă a filmului vezi Deaca (2013 a şi 
2013 b). 

să ia în considerare palierul condiţiilor de fabricaţie ale filmului ca act de enunţare. Acest mecanism constituie 
tocmai conţinutul semnificaţiei filmice sau, cu alte cuvinte condiţiile de fabricaţie al enunţului definesc tocmai 
conţinutul enunţului / expresiei filmice. 

La o privire secundă deplasarea de interes a lui Metz nu este izolată. în aceeaşi perioadă Michel Colin s- 
a orientat către aparatul gramaticii chomskiene generative în Langue, film, discours. Prolegomenes a une 
semiologie generative du film (1985) şi apoi, ca primul teoretician francez de film care a făcut acest pas, către 
demersul cognitiv în Cinema, television, cognition (1992). Dominique Chateau în Le cinema comme langage 
(1987) s-a bazat tot pe gramatica generativă. Daniel Dayan în studiul său despre Stagecoach, Western Grafitti. 
Jeux de langage et programmation du spectateur dans la Chevauchee fantastique de John Ford (1986) a 
adoptat şi el o poziţie pragmatică în ceea ce priveşte analiza de film. Şi, desigur, Odin care, deşi nu a dorit o 
despărţire radicală de tradiţia semiotică structurală, a utilizat în seria sa de cărţi, Cinema et production du sens 
(1991) şi De lafiction (2000), pe de o parte, noţiunile de enunţare ale lui Emile Benveniste şi, pe de altă parte, 
pragmatica actelor de vorbire dezvoltată de John Searle. Altfel spus peisajul teoriei de film franceze de la 
finalul anilor 80 nu a mai fost un bloc dependent de figurile de proră ale structuralismului ci s-a lăsat 
„contaminat” de direcţiile de cercetare a semnificaţiei de inspiraţie lingvistică americane. Cu timpul însă în 
teoria clasic semiotică observaţiile lui Emile Benveniste au căpătat o importanţă crescândă, reorientând emfaza 
de aplicaţie teoretică. Observaţiile sale au generat un câmp fertil de cercetare atât în domeniul studiilor literare 
cât şi în cel al studiilor de film. Teoria enunţării inspirată de Benveniste, de fapt, marchează o punte de 
legătură cu teoria actelor de vorbire ale lui J.L. Austin şi John Searle. Un elev al lui Emile Benveniste, Antoine 
Culioli, în Pour une linguistique de l’enonciation (1990) a produs o sistematică teoretizare şi continuare a 
logicii enunţării ca factor decisiv în mecanismul de generare de semnificaţie. Nu există însă astăzi, din ceea ce 
ştiu, un cercetător care să aplice aparatul teoretic al lui Culioli în domeniul studiului fenomenulului 
cinematografic. Dar, ironic, Langacker în 2007 afirmă fără ambiguitate echivalenţa demersului său categoric 
de semantică cognitivă cu teoria enunţării lui Culioli. De fapt în viziunea lui Langacker cele două gramatici 
sunt feţele unei singure teorii a enunţării pentru care structura limbajului este ancorată în discurs şi 
interacţiunea socială a utilizatorilor săi. Pentru el „în principiu, Gramatica Cognitivă este o teorie a enunţării 
(Culioli, 1990)” iar „dezvoltările sale viitoare vor face acest aspect mai aparent” (Langacker 2007 : 450). In 
acest fel un pod de „acord” teoretic se poate desena peste Atlantic. 

Pe parcursul cercetărilor mele din perioada 1990-1995, pentru a verifica adecvarea psihologică a 
operaţiilor definite de Odin şi pentru a propune o cale de analiză mai empirică a fenomenului cinematografic, 
am descoperit o serie de cercetări în domeniul ştiinţelor cognitive, astăzi numite neuroştiinţe. Neuroştiinţele, 
pe scurt, reunesc studii şi cercetări empirice de psihologie cognitivă, neurofiziologie şi neuroanatomie, dar şi 
modele ale mecanismelor neuronale de procesare a stimulilor. Aceste studii dau o bază de verificare a 
adecvării dintre propunerile teoretice şi rezultatele testelor / experimentelor de laborator. Dar, complementar, 
studiile de laborator au generat în ultimii ani observaţii pe care sinteza teoretică trebuie să le ia în calcul. 



Direcţii de cercetare 

O primă direcţie de investigaţie a fost circumscrisă de lucrările despre imaginile mentale (Shepard & 
Kosslyn), modularitatea minţii (Jerry Fodor, Ray Jackendoff, 1983), modulele de inteligenţă artificială ale lui 
Marvin Minsky, reţelele conecţioniste (Paul Churchland, 1988), problematica conştiinţei (David Chalmers, 
Daniel Dennet, Antonio Damasio, 20 1 0) sau studiile de anatomo patologie corticală ale lui Michael Gazzaniga 
ori Jaak Panksepp (1998). Datorită acestei literaturi am avut ideea de a studia tipurile de handicapuri ale 
sistemului cortical de prelucrare a stimulilor vizuali pentru a identifica şi izola procesele de prelucrare a 
informaţiei vizuale şi a le delimita ca operaţii generatoare de sens în domeniul imaginii. Studiul nu s-a 
concretizat, dar am avut plăcuta surpriză de a constata după 20 de ani că ideea nu era lipsită de interes mai ales 
în contextul creaţiei unui cadru de tip neuroştiinţa esteticii şi a filmului ori al disciplinei de studiu numită 
psihocinematica (Shimamura, 2013 a; 2013 b; 2012: 14). Această direcţie de studiu se concretizează astăzi mai 

ales în analiza activităţii cerebrale / neuronale a participanţilor angajaţi în experienţe ale procesării unor stimuli 
vizuali realizată cu ajutorul scanerelor de tip fMRI. 

O a doua direcţie de explorare a fost provocată, pe de o parte, de studiile lui Eleanor Rosch (1973, 1976) 
despre modul de categorizare uman (prototipicalitatea) şi despre semnificaţia dependentă de suportul corporal 
uman ale lui George Lakoff (1985, 1987) şi, pe de altă parte, de studiile lui Gilles Fauconnier (1984, 2002, 
2007) referitoare la integrarea conceptuală şi spaţiile mentale, Jacques Fontanille (1989), Leana Coulson 
(2000, 2000b) şi Eve Sweetser (2000, 2008) despre spaţiile mentale. O serie de studii de referinţă au apărut în 
volumul editat de Brygida Rudzka-Ostyn, Topics in Cognitive Linguistics (1988) şi în volumul editat de 
Lawrence Weiskrantz, Thought Without Language (1988). 

In acea perioadă am aplicat în studiul despre opera lui Federico Fellini noţiunea de sistem descriptiv 
menită a explica cunoştinţele enciclopedice pe care le are spectatorul despre o noţiune sau alta (un fel de 
definiţie cu graniţe neclare referitoare la o noţiune sau „ce ştim despre”). Aceste instrumente teoretice mi-au 
permis să disociez motivul de carnaval, figura cinematografică şi sistemul descriptiv evocat de un motiv sau 
altul (Deaca, 2009). Am detaliat în acest studiu conceptul şi relaţiile sale cu noţiuni similare în capitolul 8 - 
Sistemul descriptiv, eventul şi metafora. 



Volumul prezent 

Studiul prezent se înscrie în direcţia cercetărilor de teorie cinematografică cognitive iniţiate de Noel 
Carroll şi David Bordwell, pionierii acestui tip de abordare. Alţi exponenţi ai acestui tip de abordare a 
fenomenului sunt Edward Branigan, Torben Grodal, Murray Smith, Tim J. Smith, Ed Tan, Cari Plantinga, 
Keith Oatley, Greg M. Smith, Arthur P. Shimamura (vezi Deaca, 2013 a, 2013 b pentru o prezentare a teoriilor 
susţinute de aceşti cercetători). Schimbarea de paradigmă a adus o proliferare atât a studiilor empirice 
cantonate în explorarea unor aspecte ale filmului (şi implicit abandonarea unui demers mai comprehensiv al 
fenomenului cinematografic de tip Gilles Deleuze) cât şi o proliferare a obiectului film 3 . 

Am încercat să înscriu studiul prezent în paradigma fuzzy a acestui tip de abordare. Studiul reuneşte o 
colecţie de cercetări ce abordează aspecte ale teoriei şi analizei de film fără a căuta o teorie integratoare, o 
naraţiune teoretică globalizantă. Diferenţa constă în intenţia constantă de a aplica noţiunile gramaticii cognitive 
elaborate de Ronald W. Langacker discursului cinematografic. In definitiv există intenţia de a continua 
proiectul gramaticii de film sub auspiciile acestui curent lingvistic. 

Studiul nu este o introducere în lucrările cognitiviştilor ci reprezintă doar o serie de reluări şi refomiulări 
ale cadrului conceptual al Gramaticii Cognitive (GC) şi al observaţiilor desprinse din alte cercetări. Studiul 
configurează, explorează sau investighează posibilităţile de aplicare ale noţiunilor GC în cazul discursului 
vizual cinematografic. Dar a fost necesar de a ţine cont şi de a aminti sau procesa studiile empirice ale 
neuroştiinţelor din ultima vreme. Cadrul cognitiv de cercetare - al fenomenului media audiovizual şi în 
particular al filmului - este asociat studiilor de laborator şi testelor pe subiecţi umani. Scanarea activităţii 
cerebrale în cadrul unor sarcini de procesare de informaţie este deja o activitate curentă. Rezultatele şi 
ipotezele acestor teste sunt de luat în calcul în timpul investigaţilor speculativ teoretice. 

Volumul prezent reuneşte o serie de studii ce explorează intuiţii şi propuneri de înţelegere ale 
fenomenului conceptual cinematografic. Cartea nu reprezintă o teorie unitară ci, pe modelul neuroştiinţelor, 
aduce în interiorul unui flux de investigaţie informaţii din arii de cercetare disparate. Este inerent şi o 
consecinţă a descentralităţii domeniului neuroştiinţelor şi aplicaţilor sale asupra literaturii şi filmului. Ipotezele 
şi intuiţile au fost verificate pe un corpus divers filmic astfel că sunt prezente în text o serie de analize mai mult 
sau mai puţin dezvoltate. Cartea este ceea ce spune şi titlul: o colecţie de investigaţii. O serie de diagrame şi 
ilustraţii acompaniază textul verbal cu rol de a ilustra şi explica sau focaliza atenţia lectorului cărţii către 



3 Vezi analiza în articolul lui Francesco Casetti, simptomatic intitulat „Theory, Post-Theory, Neo-Theories: Changes in 
Discourses, Changes in Objects" din 2007 (comentat în Deaca, 2013a). 

anumite aspecte ale imaginii cinematografice. Ca şi în alte lucrări precedente rămân însă partizanul unei 
practici de scriitură critică vizuo-verbală. Alegerile cadrelor citate din filme şi repoziţionarea ori 
resintagmatizarea lor în pagină reprezintă o conştientă alegere non-verbală a criticului şi o manieră de a 
valoriza, a sublinia şi a recrea trasee de înţelegere ori interpretare a imaginii în cauză. Investigaţiile nu se 
cantonează unic în analiza meta-teoretică ci se combină şi parţial cu interpretarea filmului, dar numai de o 
manieră pe cât posibil „controlată”. Lucrarea nu este destinată a susţine argumente pentru o interpretare 
particulară ci doar a explica şi descrie mecanisme de conceptualizare care fac posibilă de o manieră particulară 
interpretarea unui suport expresiv audiovizual. Nu ne-a interesat la ce interpretare anume ar ajunge acest 
ipotetic lector spectator ci la cum ajunge el să-şi formeze o înţelegere şi o interpretare a unor stimuli aurali şi 
scopici. 

Pe de o parte GC impune un cadru teoretic, abstract, iar pe de altă parte, observaţiile testelor şi 
explorărilor clinice corticale aduc în lumină o serie de particularităţi ale modului de procesare cognitivă al 
creierului ( brain ). în special lucrările lui Lawrence Barsalou despre simulări (1999) ori cele ale lui Vilayanur 
Ramachandran (2011, 2012) evidenţiază aspectele corporale ( embodied ) ale cogniţiei ce nu ţin de o logică 
„computaţională”. Diferenţa dintre cogniţia modelată pe baza unui algoritm de calcul de tip generativ (logic 
arborescent) şi cea „corporalizată” ţine de ideea că trăsăturile cogniţiei umane sunt dependente de arhitectura 
anatomică şi funcţională a suportului biologic neuronal. Ca să dăm doar un exemplu notat de Zacks (2010: 2). 
Studii de neurofiziologie au constatat că informaţia legată de mişcare este legată de procesarea detectării 
limitei unui event. Ariile corticale care răspund selectiv la limitele de event includ atât o arie specializată în 
detectarea mişcării cât şi o regiune ce reacţionează selectiv la mişcarea biologică. Alte arii reacţionează 
selectiv la peisaje şi clădiri, la feţele umane, culoare, limbaj, corpul uman. Pe de altă parte mecanisme comune 
sunt utilizate de cortex pentru înţelegerea poveştilor şi vieţii naturale (Zacks 2010: 12). în lucrările lui Jack 
Gallant găsim notaţiile referitoare ariile corticale specializate la procesarea neuronală a părţilor corpului uman 
separate de cele care reacţionează la mişcările corpului uman (Gallant 2012: 1210 sq). Categoriile semantice 
sunt implementate pe hărţile mentale neuronale în funcţie de pregnaţa acordată de interacţiunea funcţională cu 
agentul uman. De exemplu „atletul” are o arie dedicată procesării separată de cea dedicată categoriei de 
„persoană”. Cu alte cuvinte cele două categorii nu se află într-o relaţie ierahică de incluziune semantică ci sunt 
categorii egale ca greutate situate pe acelaşi palier în „spaţiul semantic cortical”. Această structură semantică 
dependentă de arhitectura corticală este în conflict cu o structură funcţional computaţională a semnificaţiei. 
Totodată secţiuni neuronale specializate participă în acord la procesarea altor tipuri de stimuli (Gallant 2012: 
1219). 

Două efecte esenţiale pot fi desprinse: cogniţia are un substrat imanent şi ireductibil corporal de 
semnificaţie (scheme ireductibile care au semnificaţie în sine pentru un corp uman; e.g. schema de imagine 
„container”) şi cogniţia umană operează cu judecăţi de categorizare ale obiectelor dependente de judecăţi 
aproximative şi funcţionale dependente de o entitate corporal-umană. Categoriile umane sunt conglomerate de 
trăsături ce nu sunt nici necesare nici suficiente ci sunt formate în jurul unui caz exemplar, un prototip. 
Categoria „pasăre” reuneşte entităţi care nu deţin totalitatea trăsăturilor definitorii ale categoriei. Anumite 
exemplare deţin mai multe trăsături - sunt mai tipice; e.g „vrabia” - iar altele sunt atipice şi deţin puţine 
trăsături comune cu alte exemplare - e.g. „struţul”. 

Semnificaţia este imanent corporală şi imanentă în conceptualizare. Schemele de imagine, de exemplu, 
sunt „paterne schematizate de activitate abstractizate din experienţa de zi cu zi a corpului, mai ales cele legate 
de experienţa viziunii, spaţiului, mişcării şi forţei” (Langacker 2008: 32; vezi şi Oakley T., 2007: 214-235). 
Astfel o nuanţă radicală pentru acest gen de abordare constă în înţelegerea faptului că o procesare a unui canal 
de expresie este inerent o conceptualizare. Canalul de expresie semiotică poate fi în domeniul verbalului, suita 
fonologică, iar în domeniul vizualului, suita de indici perceptuali care permit recunoaşterea unui obiect. Pe 
scurt conceptualizarea nu mai are nevoie de unitatea simbolică aşa cum a fost definită de structuralismul 
provenit de la Ferdinand de Saussure; unde semnul lingvistic este format din asocierea arbitrară a unei imagini 
mentale şi a unui suport expresiv şi generat de către sistemul de opoziţii din sistemul lingvistic. Semnul 
lingvistic nu este abandonat, dar el reprezintă doar un caz de manifestare a conceptualizării. Semnificaţia 

implică şi simulări motorii şi există şi contexte în care cuvintele abstracte sunt asociate unor simulări senzorial 
motorii şi, alteori, sunt puternic asociate cu valenţe emoţionale (Kousta et al., 2011 apud Zwaan, 2014; Borghi 
& Binkofski, 2014; Pecher & Zwaan, 2005 şi Zwaan, 2008). Semnificaţia, în anumite contexte, poate fi direct 
înţeleasă ( cipprehended ). 

O distincţie esenţială acestui cadru de explorare are loc între procesele de tip bottom-up şi cel de tip top- 
down. Procesarea de tip bottom-up ţine de procesarea automată a informaţiei de la percepţia stimulilor 
senzoriali la cunoaştere. Procesarea de tip top-down ţine de utilizarea structurilor şi schemelor de cunoştinţe 
înmagazinate în memorie pentru a ghida ceea ce percepem. Bottom implică sisteme de prelucrare a semnalelor 
care sunt cognitiv impenetrabile, încapsulate, insondabile conştiinţei iar top implică structuri mentale de 
cunoaştere care pot fi explorate şi conştient. Fenomenul de procesare bottom-up implică procese de operare 
asupra stimulilor, încapsulate, automate, ce se traduc sub forma unor constrângeri coiporalizate asupra 
conceptualizării. Pe de altă parte zona schemelor top-down implică o mai mare supleţe interpretativă a 
indicilor percepuţi de către subiect. în acest sens o gramatică cognitivă nu are o caracteristică dominant 
pragmatică pentru care contextul de interpretare determină semnificaţia ci are şi o componentă de constrângeri 
formal datorate modului de procesare a informaţiei la etajele corticale de nivel jos. 



Capitolele 

în capitolul 1 - Noţiuni preliminare al gramaticii cognitive - am încercat o sumară sistematizare a 
abordării GC. Noţiuni pivot ale acestui demers - categoria semantică şi prototipul, schema, reuniunea 
simbolică, domeniul semantic, conceptualizarea - sunt definite şi explicate. Capitolul 2 - Profilarea şi 
construalul - este dedicat în principal definiţiilor pe care Langacker le oferă asupra modului în care o expresie 
(fonologică sau vizuală) îi poate oferi utilizatorului său o cale de conceptualizare a unui domeniu semantic sau 
unui corpus de cunoştinţe. Acest corpus de cunoştinţe, care poate cuprinde şi situaţia de comunicare în care 
sunt angajaţi vorbitorul şi ascultătorul unui enunţ ori emiţătorul şi receptorul unui artefact audiovizual, poate fi 
înţeles ca o „scenă” ori o „situaţie”. O anumită perspectivă şi cale de conceptualizare este susţinută de suportul 
expresiv al unei reuniuni simbolice, profilarea şi construalul. Construalul, în GC, fiind un fenomen ce poate fi 
descris în termeni vizuali: „în care conţinutul este ca o scenă iar construalul ei este o manieră particulară de a o 
vedea” (Langacker 2008: 55). în acest cadru o serie de elemente deictice funţionează ca modalităţi de ancorare 
a conceptualizării la un teren pe care are loc comunicarea. Fenonemenul este numit ancorarea sau „grounding” 
(de la cuvântul englez ground, i.e. terenul). O serie de strategii lingvistice sau audiovizuale (cinematografice) 
de ancorare a semnificaţiei evocate la terenul pe care are loc producţia enunţului formează o „retorică” a 
ancorării. în acest capitol, deasemenea este detaliat modul de a concepe ficţiunea în GC. Ficţionalitatea apare 
la mai multe paliere de analiză. Pe de o parte, ficţionalitatea ţine de virtualitatea entităţii la care se face 
referinţă - referinţa are loc la o instanţă a unei entităţi într-o concepţie de realitate - şi, pe de altă parte, 
discursiv, de faptul că un act de vorbire secund suprascrie conţinutul unui act de vorbire care este astfel pus 
între paranteze şi îşi pierde forţa ilocuţionară convenţional atribuită. Am ales să aduc în discuţie aici modul în 
care Noel Carroll vede profilarea cinematografică şi indicii cinematografici care servesc la elaborarea unui 
construal particular asupra unei scene conceptuale. în capitolul 3 - Construcţiile simbolice şi discursul în 
Gramatica Cognitivă - focalizarea are loc asupra construcţiilor unor unităţi simbolice de mai mari dimensiuni 
(ceea ce se numeşte tradiţional sintaxa). Esenţiale definiţiei acestor reuniuni simbolice sunt relaţiile de 
corespondenţă, de categorizare şi de formare a schemelor constructive. Să reamintim că acest palier de analiză 
decelează nu forme sintactice abstract formale ci reuniuni simbolice în care elementul semantic primează. 
Construcţiile diferă pe axa elaborării şi schematicităţii lor. O noţiune importantă dezvoltată în gramatica lui 
Langacker este cea a sitului de elaborare, i.e. e-site. E-site-ul este un element conceptual (de semnificaţie) 
imanent în concepţia unei unităţi simbolice pe care un alt element simbolic îl va elabora mai în detaliu. în 
fenomenul cinematografic anumite reuniuni simbolice vor conţine, fiind vorba de cerinţa de conţinut a GC, în 
descrierea lor semantică un element imanent schematic conceptual. Cu alte cuvinte, în acest gen de abordare, 

nu există elemente lipsite de semnificaţie sau elemente de tip diacritic lipsit de o descriere semantică. De 
exemplu şi un element expresiv ca „mişcarea de cameră”, considerată în mod tradiţional ca lipsită de o 
semnificaţie particulară şi înţeleasă ca o formă pur expresivă, este văzută ca având în interiorul descrierii sale 
semantice un e-site abstract schematic pe care o altă unitate o va elabora. Altfel spus „mişcarea de cameră” 
este o unitate simbolică care conţine un element conceptual extrem de abstract şi schematic reprezentat, dar 
prezent. Acesta poate fi tocmai binomul „obiectul” / „subiectul” viziunii la care dă acces „mişcarea de 
cameră”. între cele două elemente se stabileşte o relaţie de autonomie şi dependenţă şi de profilare cu maximă 
subiectivitate ori maximă obiectivitate. Capitolul 4 - Discursul - descrie formarea unităţilor simbolice de tip 
discursiv şi formarea unor scheme discursive convenţionale unui anumit număr de utilizatori. Tot aici este 
introdusă noţiunea de „event” (sinonimul românescului „eveniment”). Eventul este considerat o unitate 
conceptuală ce priveşte suite de acţiuni conceptualizate ca unităţi accesibile ca întreguri. 

O serie de scheme constructive sunt de înţeles ca fiind formate dintr-o unitate de tip complement şi o 
unitate centru de profilare iar altele sunt construcţii în care un modificator este asociat sintactic unui centru de 
profilare. Acestea sunt similare construcţiilor sintactice formate dintre un verb şi un complement şi un nume cu 
un adjectiv. Capitolul 5 - Scheme de construcţie conceptuală în film - este dedicat identificării construcţiilor 
cinematografice cu compuşi modificator şi complement. Aceste structuri conceptuale evocate de structuri 
expresive sunt comune verbalului şi vizualului. Capitolul 6 - Punctul de referinţă - aduce în discuţie punctul 
de referinţă faţă de care un obiect referent este identificat. Punctul de referinţă este entitatea de fundal care 
serveşte pentru a identifica şi conceptualiza obiectul ţintă profilat de o expresie. De exemplu ţinta unei căutări 
este obiectul reper din frazele: „Unde este Ion?”, ”Pe deal, lângă copacul lovit de fulger”. Diverse 
conceptualizări sunt „situate” pe un palier de conceptualizare sau într-o concepţie de realitate în funcţie de un 
punct de referinţă. Un punct de referinţă seminal pentru discursul cinematografic este entitatea agent, dotată cu 
atribute umane, personajul. Câteva exemple din filmele lui Ingmar Bergman, Pawel Pawlikovski şi Koreeda 
Hirozaku ilustrează aplicaţia acestei noţiuni în fenomenul cinematografic. 

Deşi am evitat analiza de film interpretativă şi eseul dedicat unui cineast Capitolul 7 - Metafora 
cinematografică - este o analiză mai în detaliu a filmului The Seventh Continent al lui Michael Haneke ce 
deschide o reflecţie asupra performativităţii cinematografului ca act de comunicare de tip vizual. Mecanismul 
metaforei conceptuale este detaliat în cadrul unor abordări complementare de tip GC dintre care cea a lui Gilles 
Fauconnier ocupă primul plan. Pe scurt metafora este înţeleasă ca fiind inclusă unui mod performativ de 
lectură în care o ipoteză de lectură îşi găseşte „raţiunea” şi structura în discursul cinematografic suport. 
Mecanismul interpretării discursului cinematografic reprezintă astfel o euristică în care un domeniu semantic 
mai abstract îşi găseşte un exemplu mai concret cu ajutorul căruia poate fi conceput. Domeniul semantic 
abstract este conceput cu ajutorul unui „filtru” conceptual reprezentat de către reuniunile simbolice pe care le 
produce discursul cinematografic unui spectator. Justificarea metaforei este graduală şi cuprinde instanţe în 
care corespondenţele dintre domeniul abstract şi cel concret sunt multiple şi greu de evitat şi altele în care 
interpretarea are un grad de „forţare” quasi-arbitrară a corespondenţelor justificative. Am adus în discuţie şi un 
mini film de animaţi, KIWI, pentru a pregăti capitolul 8 - Sistemul descriptiv, eventul şi metafora. în acest 
capitol am detaliat noţiunea de sistem descriptiv. O subcategorie a sistemului descriptiv, atunci când acesta 
este procesat online (i.e. în contextul unui flux temporal de percepţii) , o reprezintă eventul. O manieră 
particulară de a vedea lucrurile ţine de faptul că o concepţie poate fi explorată în detaliu - şi atunci capătă 
aspectul unei simulări senzorial motorii de granulaţie sau rezoluţie fină -, sau într-o modalitate în care anumite 
zone sunt conştientizate ca formând întreguri (gestalturi) - şi are aspectul unei granulaţii ori rezoluţii mai 
grosiere. Concepţia poate fi accesată sub influenţa unei scheme din memoria de lungă durată care, ca atare este 
inaccesibilă conştient. Sistemul descriptiv este format de o reţea de conexiuni de fundal necesară unei profilări 
particulare şi are această granulaţie grosieră (este coarse grained). Utilizez în acest capitol noţiunea de sistem 
descriptiv şi schemă pentru a distinge între metonimie şi două subcategorii ale metaforei: cea descriptivă şi cea 
hermeneutică. Metafora este astfel înţeleasă ca o manieră sau o strategie de a acorda sisteme descriptive şi de a 
forma punţi de reordonare şi reconfigurare a conţinutului conceptual. Continuând investigaţia asupra relaţiei 
dintre verbal şi vizual termin capitolul cu o ipotetică direcţie exploratorie. Pornind de la un recent articol al lui 

Rolf A. Zwaan „Embodiment and Language Comprehension: Reframing the Discussion” (2014) am explorat şi 
reluat cu titlu de ipoteză o idee mai veche exprimată de Julian Jaynes (1976) despre posibilitatea existenţei a 
două sisteme de reprezentare neuronal implementate. Cele două sisteme - numite de Zwaan simbolic şi 
corporalizat, i.e. senzorial-motoriu - prezintă elemente schematice comune şi diferenţe de tratare a corpusului 
de cunoştinţe sau inputuri. Pe de o parte ele comunică şi par să aibe un sistem comun de reprezentare 
schematică, unic, de factură top-down, dar, pe de altă parte, există experimente care aduc argumente pentru 
eixtenţa a două „logici” de tratament a inputului. Forme de comunicare între cele două strategii de reprezentare 
există şi pot fi identificate simptomele acestui de gen de acordare reciprocă (ce se poate manifesta ca metaforă 
în anumite instanţe de conceptualizare). Pentru Jaynes - a cărui teorie se numeşte „mintea bicamerală” - sub 
unicul acoperiş al cortexului cele două emisfere conţin două sisteme de reprezentare şi două entităţi dintre care 
una, în mod normal, se află într-un mod de operare nonconştient şi verbal inhibat. 

In capitolul 9 - Ancorarea (grounding) şi conceptualizatorii - introduc noţiunea lui Langacker de 
conceptualizator. Această instanţă este factorul conceptual care ancorează conţinutul conceptual la un context 
de enunţare şi la o concepţie de realitate. El este o instanţă imanentă de tip e-site asociată obiectului 
reprezentat. Conceptualizatorul este o instanţă de subiectivitate gradual concepută de la o maximă abstractizare 
sau etiolare la o maximă personificare ca personaj profilat. Conţinutul obiectiv al unei conceptualizatori poate 
fi asumat de o multitudine de conceptualizatori între care se pot stabili o serie de relaţii detaliate în următorul 
capitol. Fiecare conceptualizator va profila conţinutul obiectiv reprezentat din perspectiva sa conceptuală. 
Capitolul 10 - Conceptualizatorii şi rolurile narative - se concentrează asupra rolurilor narative pe care 
aceştia le asumă în naraţiunea cinematografică. Naraţiunea poate fi înţeleasă sub două accepţii. Pe de o parte 
naraţiunea răspunde la întrebarea „despre ce este vorba” şi priveşte conţinutul relatării. Analitic se poate 
identifica o schemă comună istorisirilor. Pe de altă parte naraţiunea reprezintă maniera transmiterii informaţiei 
narative iar întrebarea este „cum afli (despre ce este vorba)”. Am identificat astfel cinci niveluri unde se poate 
manifesta conceptualizatorul într-un discurs narativ cinematografic. Primul nivel este cel al ocurenţei, i.e. 
obiectul sau scena profilată pe ecran. Un conceptualizator uman - un experimentator - poate fi profilat în 
interiorul scenei ca un element obiectai aflat „pe scenă”. Acest nivel este asumat de un construal particular, i.e. 
o cadrare particulară, ce are ca „regizor” o instanţă subiectivă numită profiler. Profilerul este o instanţă 
subiectivă virtuală ce se pune la „dispoziţia” altor instanţe sau puncte de vedere ce reprezintă concepţii de 
realitate mai înglobante şi mai complexe. Naratorul, aflat în afara diegezei, poate „controla” profilerul şi poate 
fuziona cu acesta pentru a vedea ocurenţa dintr-o perspectivă coincidentă sau diferită de cea a profilerului. Cu 
alte cuvinte indici ai prezenţei acestei concepţii de realitate pot fi decelaţi pe ecran. O perspectivă modală 
(timp, actualitate etc) aparţine acestei perspective conceptuale asupra ocurenţei. O instanţă alternativă este 
situată în afara artefactului film - artefact care pune în operă un scenariu de act de vorbire aflat sub controlul 
naratorului - şi este etichetat ca povestitorul. Acesta poate aduce un act de vorbire secund ce asumă sau infirmă 
concepţia de realitate a naratorului. Fără intervenţia povestitorului modalitatea pe care o induce naratorul este 
virtuală şi nu actuală. Actualitatea ţine de schimbul interlocutorilor actuali aflaţi în schimbul sau interacţiunea 
de comunicare. în cazul filmului povestitorul este instanţa comunicantă care pune la dispoziţia spectatorului 
dispozitivul instituţional şi actual (de aici şi acum al spectatorului) de vizionare şi de ghidare a atenţiei. 
Povestitorul se poate confunda cu autorul biografic, dar nu este necesar. Un spectator poate asista la filmul 
unui necunoscut. 

Expresiile cinematografice sunt disociate în cele principale şi cele subordonate. Expresiile subordonate 
sunt cele în care naratorul este un personaj ce serveşte fie ca punct de referinţă conceptual pentru ceea ce este 
profilat pe ecran fie este un punct de vedere optic. Putem spune că structura narativă elaborată pentru expresia 
principală este replicată ca structură subordonată. în aceste instanţe (de genul flashback -urilor sau altor viziuni 
interioare mentalului personajului: viziuni „blurate”, dorinţe, imaginări, amintiri etc) profilerul imaginii este, 
prin definiţie, virtual şi poate reprezenta fie concepţia de realitate a personajului care are o amintire sau 
concepţia de realitate a naratorului expresiei principale. Astfel imaginea de pe ecran poate reprezenta ceea ce 
îşi aminteşte personajul din perspectiva sa sau din perspectiva naratorului filmului. O serie de contexe opace 
sau naraţiuni mincinoase ( unreliable ) pot avea loc atunci când indicii sunt ambigui iar profilerul nu poate 



14 




Introducere 



aduce informaţia care să facă diferenţa de atribuţie. Modul de articulare al expresiilor subordonate ţine de 
paradigma focalizărilor protagonistului aşa cum apare la Edward Branigan în Narrative Comprehension and 
Film (1992) (ce ţine seama de focalizările definite în cadrul literaturii de Gerard Genette). In finalul capitolului 
cu titlu de ilustrare am urmărit încatenările perspectivelor conceptualizatorilor la Ingmar Bergman, George 
Miller ori Quentin Tarantino. 

Conceptualizatorii, astfel definiţi ca instanţe de subiectivitate, servesc în capitolul 11 - 
Conceptualizatorii şi rolurile afective: companionii evocaţi - ca factori de coagulare ai afectelor. 
Conceptualizatorul este astfel conceput - pentru domeniul afectelor - ca un loc unde, în urma unei evaluării 
cognitive a ocurenţei - se poate produce o emoţie ce simulează poziţia afectivă a conceptualizatorului. 
Spectatorul poate simula imersiunea afectivă a experimentatorului, dar poate avea şi afecte mai distanţate ca 
cele pe care naratorul ori povestitorul le poate avea faţă de ocurenţa - scenă, situaţie sau event - sau faţă de 
artefactul cinematografic. Conceptualizatorul este ghidul spectatorului în acest „montagne russe” ( rol Ier 
coaster ) afectiv; el îl poate coborî şi imersa în dramă pe spectator sau îl poate ridica pentru o viziune mai 
detaşată asupra lucrurilor. In acest context lucrările lui Daniel Stern (1998) au fost o inspiraţie pentru ideea 
„companionului afectiv”, entitate constituentă a eului, dar care are o partiţionare separată în economia psihică 
umană. Tot în acest capitol filmul este văzut a o „minte extinsă” obţinută cu ajutorul imaginării / simulării unor 
obiecte externe pe care le operează spectatorul ce extind funcţiile mentale interioare. Filmul se înscrie astfel în 
logica prosteticii manifestă şi în alte domenii culturale pornind chiar de la verbal şi semiotic (vezi 
consideraţiile lui Jacques Derrida asupra suplimentului prostetic). 

Capitolul 12, intitulat analize de film, prezintă câteva ilustraţii ale diverselor configurări posibile 
obţinute din încatenarea mai multor perspective narative asupra unei ocurenţe. Exemplificările pornesc de la un 
film narativ Hollywood clasic menţionat de Metz, The Enforcer (1951) ce este atribuit şi lui Raoul Walsh şi 
ajunge la filmul de gen docudrama al lui Peter Watkins, La Commune (1871) (2000). Alte scene ce includ 
multiple perspective narative sunt preluate din filme ca: Le Plongeur (Jean Philippe Teddy, 1993), The Seventh 
Continent (Michael Haneke, 2005), Lost Highway (David Lynch, 1997) şi Code Inconnu (Michael Haneke, 
2000 ). 

Capitolul 13 - O propunere de structurare a analizei cinematografice - este o succintă detaliere a 
palierelor unde are loc analiza cinematografică. Fiecare nivel sau arie de analiză reprezintă un domeniu de 
conceptualizare particular. Modelul porneşte de la principiul conform căruia spectatorul va identifica şi va 
recunoaşte paterne în domenii conceptuale diferite. Clasificarea tipurilor de domenii va selecta domeniile de 
analiză. Expresiile, prin automatizare şi convenţionalizare, vor fi schematizate. Anumite paterne vor instanţia 
scheme conceptuale. Am luat în considerare în primul rând un nivel prefigurativ în care sunt prezente pe ecran 
succesiuni de forme expresive abstracte. Un secund domeniu este cel al figurativului în care scheme 
compoziţionale 2D sunt recognoscibile şi produc înţelegerea. Al treilea nivel este cel diegetic. Domeniul 
diegetic înseamnă recunoaşterea unui obiect 3D. O serie de subcategorii sunt incluse în acest vast domeniu. 
Anumite configuraţii sunt reificate ca instanţe ale unor situaţii sau scene. Procesele de recunoaştere, de 
categorizare sau de simulare a unor situaţii sunt dominante. Spectatorul recunoaşte obiecte, decoruri, agenţi, 
tipuri de acţiuni, de stări mentale. Alte configuraţii reprezintă instanţe ale unor succesiuni de acţiuni şi 
manifestă domeniul narativ în care spectatorul recunoaşte scheme de acţiune, scheme narative, scheme de 
event ori modele de event. Ca o notă, să remarcăm că se poate spune că a recunoaşte un domeniu 2D ca 
figurativ sau nonfigurativ reprezintă o subclasă a ceea ce numim aici diegetic. în acest sens primele trei clase 
sunt manifestări al nivelului efectiv. Conceptualizatorul reprezintă un domeniu conceptual diferit de schema 
narativă, dar legat de naraţiune ca formă de simulare a unei perspective epistemice asupra nivelului efectiv. 
Conceptualizatorul reprezintă organizarea informaţiei efective în funcţie de un punct de referinţă şi o situaţie 
de comunicare. Domeniul conceptualizărilor de tip afectiv - nivelul analizei afectelor - implică un domeniu 
modal diferit de cel epistemic, dar având un „aer de familie” comun în măsura implicării unei evaluări 
cognitive proiectate asupra nivelului efectiv în funcţie de o serie de preocupări ( concems ) pe care le simulează 
sau le trăişte spectatorul. Evaluarea şi simularea pot fi ancorate de o instanţă subiectivă, conceptualizatorul. în 
cele din urmă discursul sau nivelul discursiv ancorează expresia cinematică în actualul interacţiunii 

Introducere 



cinematografice dintre dispozitivul cinema şi spectatorul de aici şi acum. Actul de comunicare este despre 
valorile şi conceptele vehiculate de artefactul cinematografic. Desigur că o lectură în termenii genului 
cinematografic în care se înscrie filmul are loc la acest nivel. Diversele domenii enumerate vor servi ca indici 
pentru categorizarea artefactului. Astfel există filme figurative vs abstracte, filme narative sau estetizante sau, 
în funcţie de identificarea 3D de la nivelul diegetic, filme de acţiune, de artă şi eseu, istorice, SF, realiste. Cu 
ajutorul nivelului conceptualizatorului filmul comic sau filmul documentar ori de ficţiune pot fi identificate. 
Domeniul afectiv poate modula percepţia unui film ca aparţinând melodramei sau comediei. Domeniul afectiv 
este însă de coroborat cu perspectiva unui conceptualizator sau a mai multora fapt ce poate explica distanţa 
comică pe care o percepem într-o serie de situaţii care pot fi resimţite ca serioase ori pot fi recategorizate ca 
fiind generatoare ale reacţiei de râs. 



Publicul tintă 

# 

Studiul se adresează unui model ideal de lector ce porneşte de la nivelul de graduate (de maşter) ce are 
competenţe în domeniul semioticii, retoricii şi hermeneuticii literare, dar şi în domeniul teoriei şi analizei de 
film. De aceea de multe ori o serie de noţiuni şi trimiteri nu au fost explicitate ori parafrazate suficient pentru o 
audienţă mai largă. Studiul prezent este doar o etapă de cercetare asupra modului în care spectatorul înţelege 
discursul cinematografic şi asupra modului în care analiza de film poate fi abordată şi ordonată. Este, cu alte 
cuvinte, reflectarea unui travaliu în evoluţie ( work in progress ); a unui laborator de idei şi abordări. Textele şi 
analizele cinematografice au fost reunite pentru a servi drept punct de reper pentru dezvoltări şi completări 
ulterioare în alte circumstanţe de lucru. 



Mulţumiri 

t 

Ţin să-i mulţumesc profesorului Sorin Alexandrescu care mi-a oferit în cadrul Centrului de Excelenţă în 
Studiul Imaginii (CES1) oportunitatea de a continua cercetarea. Observaţiile sale au fost provocatoare pentru o 
serie de reflecţii şi recitiri din studiu. Totodată la CES1 am găsit modelul academic occidental pe care l-am 
exersat la Paris III. în acest cadru eşti liber să gândeşti şi să explorezi domenii şi aspecte necunoscute dintr-o 
regiune ideatică fără impunerea unui „cadru” de gândire deja străbătut. Maniera este simplă. Ceea ce ai de 
făcut îţi aparţine. Ideile şi expresiile îţi aparţin iar ceea ce este esenţial pentru un centru de cercetare este de a 
avansa într-o direcţie de explorare pe care s-o poţi înscrie pe o platformă de comunicare şi dialog. In definitiv 
nu există propuneri teoretice infailibile sau perene ci doar propuneri de eliminat care însă pot servi ca puncte 
de referinţă pentru alte explorări conceptuale. Prezentul studiu este şi o invitaţie la un asemenea dialog. 

Capitolul 1 - Noţiuni preliminare ale 
gramaticii cognitive 



Categoria şi prototipul 

Câteva concepte sunt necesare pentru a începe înţelegerea mai în detaliu a demersului cognitiv. Un prim 
concept a fost generat de analiza modului în care oamenii clasifică diverse obiecte: categoria. Categoriile (df. 
George Lakoff, 1987) sunt grupuri de elemente cu graniţe extensibile definite pe baza asemănărilor de familie 
(' family ressemblance with extendcible boundaries ") (vezi şi Evans 2006:28-9, 43, 169 şi 248-286; Ungerer 
2006:7-45). Categorizarea este o operaţie comparabilă cu recunoaşterea unor paterne / structuri în sensul în 
care cere abilitatea de a recunoaşte elemente similare şi capacitatea de a le categoriza împreună. Categoriile 
sunt fuzzy în sensul în care anumiţi membrii ai unei categorii au o poziţie mai centrală şi alţii una periferică şi 
permit - în cazul extrem - prezenţa, existenţa a două exemplare judecate ca aparţinând aceleiaşi categorii, dar 
care nu au nici o trăsătură comună. Psihologul Eleanor Rosch (1973, 1976) constată faptul că o categorie este 
organizată în jurul unei instanţe prototip. Anumite exemplare ale categoriei (de exemplu: vrabia) sunt 
judecate ca fiind exemplarele mai reprezentative ale categoriei (de exemplu: categoria pasăre) faţă de altele 
judecate ca fiind instanţe mai puţin tipice (de exemplu, raţa sau struţul). Apartenenţa la o categorie este o 
chestiune de gradualitate. Membrii unei categorii nu au un ansamblu de trăsăsturi definite de o manieră unică 
pentru toţi membrii săi (este mai degrabă o chestiune de "asemănare de familie” (v şi Langacker 1987:17; 
Ungerer, 2006). 

Categoriile sunt obţinute astfel prin judecăţi asupra gradului de tipicalitate al unui obiect : cât de tipic 
este acesta pentru categoria pe care o reprezintă (despre categorie vezi şi Miclea 2003:131 sq). "Asemănările 
de familie dintre membrii unei categorii pot fi bazate pe similarităţi formale, dar şi pe similarităţi funcţionale” 
(idem: 133). 4 Gradul de centralitate al unui membru într-o categorie reprezintă deseori o funcţie a modului de 
interacţionare cu o categorie particulară la un moment dat (Evans 2006:29). "Categoriile pot genera inducţii şi 
deducţii despre indivizii incluşi într-o clasă de obiecte; adică pot sta la baza unor predicţii asupra 
comportamentului sau evoluţiei fenomenului la care se aplică (cuprinzând un obiect într-o clasă, cunoştinţele 
despre clasa respectivă pot fi relevante şi pentru obiectul în cauză)” (idem: 136). "O categorie poate fi 
reprezentată prin reprezentarea mintală (conceptul şi prototipul sunt reprezentări simbolice), dar şi ca un 
“patern specific al valorilor de activare într-o reţea neuromimetică” (Miclea 2003:145). "Unele elemente ale 
unei categorii sunt judecate ca şi instanţe mai tipice ale categoriei decât altele; unii membrii ai categoriei sunt 
mai reprezentativi (efect de prototipicalitate)” (idem: 146). "Stabilirea apartenenţei la un grup se face prin 
comparaţia cu prototipul categoriei fie înţeles ca un exemplar real fie înţeles ca un exemplar ideal al 
categoriei” 5 . "Multe categorii au o dublă reprezentare, prototipică şi conceptuală” (idem: 150). Deasemenea 
Evans menţionează faptul că un aspect important al reprezentării noţiunilor ţine de capacitatea dinamică de a 



4 Miclea (2003) citeaza din studiile lui Rosch (1976, 1980) trăsăturile categoriilor de baza: 1/ au un singur cuvânt in 

limbajul natural; 2/ au o mai mare frecventa de utilizare in limbajul vorbit; 3/ sunt invatate mai devreme decât 
categoriile supra- si sub-orodnate; 4/ pot fi definite ostensiv; 5/ categoriile de baza sunt cele mai abstracte categorii 
care pot fi asociate cu o forma fizica specifica (idem:135). 

5 "subiectul uman abstrage tendinţa medie sau prototipul categoriei respective" si exista "grade diferite de 

abstractizare" intre prototip real, ideal si conceptul (Miclea 2003:148-9). 

forma simulări (Evans 2006:254). Există posibilitatea de a avea un concept fără a cunoaşte proprietăţile sale, 
fără a-i cunoaşte definiţia (254-5). 

Exemple de categorii: 

Categoria, fruct (măr; piersică; pară; strugure etc); mărul este entitatea prototip a categoriei. 

Categoria mamifer (balena, calul, maimuţa, şobolanul, elefantul etc); dar nu avem un prototip (idem. 

147). 

Pe scurt categoriile bazate pe prototipicalitate prezintă grade de tipicalitate (nu toţi membrii categoriei 
sunt la fel de reprezentativi pentru categoria dată); marginile categoriei sunt neclare; nu au un set unic de 
criterii, adică atribute necesare şi suficient şi au o structura bazată pe "asemănări de familie” (structura lor 
semantică are forma unor lecturi reunite şi suprapuse) (Lewandowska-Tomaszczik 2007:145). Semnificaţiile 
radiale sunt legate prin asemănarea de familie comună unde membrii unei clase împart o serie de caracteristici 
din care nici una nu este suficientă pentru apartenenţa la clasa dată. 

Similaritatea necesară categorizării este rezultatul teoriilor personale. ”La nivel cultural diferite categorii 
sunt generate cultural şi prezintă diferenţe de la o cultură la alta. Deasemenea ierarhia trăsăturilor luate în 
calcul este dinamică şi depinde de context, intenţie sau cunoştiinţele de care dispune subiectul” (Miclea 2003: 
154). In cele din urmă, pentru Miclea, “clasificarea este mai degrabă rezultatul unui proces de inferenţă decât 
al unei judecăţi de similaritate” (idem: 154). Pentru aceeaşi categorie contextul poate determina prototipuri 
diferite. Prototipul poate fi o rezultantă “temporară, contextuală a analizei descendente monitorizate de baza de 
cunoştinţe” (idem: 155). 



Prototipul 

Sistemul de categorizare uman se bazează pe două principii: (1) principiul economiei cognitive şi (2) 
principiul structurii percepute a lumii (Evans 2006:256). Categoriile pot fi distinse în funcţie de nivelul de 
includere. De exemplu o taxonomie (o clasificare) poate cuprinde trei nivele: nivel supraordonat (mobilă), de 
bază (masă) şi subordonat (masă de bucătărie). Rosch (1976) a descoperit că nivelul de bază este cel în care 
oamenii sunt mai capabili a oferi un ansamblu de atribute comune categoriei (257). Pe când categoriile 
subordonate au mai multe atribute nivelul de bază este cel mai inclusiv nivel la care se găseşte un ansamblu de 
atribute comune. La nivelul categoriilor de nivel de bază membrii categoriei împărtăşesc mişcări motorii (vezi 
şi Ungerer 2006: 72). La acest nivel formele obiectelor sunt similare. Altfel spus nivelul de bază include mai 
multe instanţe care pot fi identificate în funcţie de forma comună a categoriei decât nivelul supraordonat (260). 
Categoria de nivel de bază AUTOMOBIL, reprezentată de suprapunerea unor forme ale unor diferite modele 
de automobile, nu implică diferenţe semnificative de formă şi este uşor identificabilă. Deşi la nivelul 
subordonat se găsşte un grad mai mare de similaritate nivelul de bază este mai inclusiv (260). Nivelul de 
categorizare de nivel de bază este cel mai important nivel pentru categorizarea umană pentru că este cel mai 
inclusiv şi cel mai informativ. La aceste nivel elementele din interiorul categoriei au un maximum de 
similaritate formală, dar, în relaţie cu alte categorii, sunt mult mai puţine similarităţi cu membrii altor categorii. 
Acest nivel împacă cererile divergente ale economiei cognitive. El este nivelul cel mai informativ al 
categorizării (261). Noţiunea economiei cognitive a fost descrisă în termenii validităţii indicilor ( cue validity). 
Validitatea indicilor este un concept probabilistic care prezice că un indice sau atribut este mai valid ori 
relevant pentru o categorie dată cu cât este mai frecvent asociat cu membrii acelei categorii (261). Categoriile 
de nivel de bază simultan îşi maximizează gradul de includere şi capacitatea de distincţie care are ca rezultat o 
economie cognitivă optimă ce oferă o cale de eficienţă maximă de reprezentare a informaţiei despre obiectele 
întâlnite frecvent (261). Prototipul prezintă un aspect formal holistic (este un gestalt bine format) şi un aspect 
funcţional (Ungerer 2006: 34-39). Părţile sale interne sau atributele sau au un maximum de relevanţă 
funcţională. Un scaun tipic este cel ale cărui părţi servesc mai bine funcţionalitatea sau scopul său. Gestaltul 
unui prototip poate fi conceput ca un fel de „reducţie la esenţialul relevant şi vizual deşi perceput ca un întreg” 

(Ungerer 2006: 38). Un prototip poate conţine nu numai aspectele grafice bine integrate ci şi atribute tipice. De 
exemplu o „căsuţă la ţară” tipică conţine printre alte elemente componente şi proprietăţi de tip emoţional şi de 
atitudine (39). Cu alte cuvinet reprezentarea unui prototip nu este schematică ci evocă o reprezentare mai 
„bogată” în detaliii evocatoare. Prototipul poate fi conceput ca un punct de referinţă ce permite accesul la o 
categorie şi la membrii săi 

Din cercetările lui Rosch reiese că categorizarea se formează pe baza stimulilor perceptuali. 
Categorizăm pe baza inputului senzori-perceptual de genul formă, mărime, culoare şi textură, dar şi în funcţie 
de un input kinestezic - senzori-motoriu - ce reprezintă modul de a interacţiona cu obiectele. Importanţa 
nivelul de bază ţine de proeminenţa perceptuală. Nivelul de bază reprezintă cel mai proeminent nivel de 
categorizare. El este nivelul cel mai abstract (cel mai inclusiv şi, deci, mai puţin specific) la care este posibil să 
ai o imagine mentală (262). Nu putem forma o imagine a categoriei MOBILĂ tară a imagina un scaun sau o 
masă, adică un obiect ce aparţine unei categorii de nivel de bază. Nu există o formă recognoscibilă sau 
semnificativă la nivelul categoriilor supraordonate. In termenii verificării perceptuale obiectele sunt 
recunoscute mai repede ca membrii ai categoriilor de nivel de bază decât ca membri ai altor tipuri de categorii. 
Nivelul supraordonat (de exemplu VEH1COL) subliniază atributele funcţionale ale unei categorii şi 
îndeplineşte o funcţie de colectare (grupează împreună categorii asociate strâns în reprezentarea noastră de 
cunoştinţe). Categoriile subordonate îndeplinesc o funcţie de specificitate (263). Categoriile manifestă atât 
efecte de prototipicalitate (prototipul are un număr mai mare de atribute corelaţionare) cât şi relaţii de 
asemănări de familie (265). Totuşi anumite categorii nu au prototipe. Prototipurile sunt manifestări de 
„suprafaţă”. Ele reflectă numai judecăţi de categorizare şi nu reprezentările cognitive care dau naştere acestor 
judecăţi (269). 



Sistemul lingvistic 

Abilităţile noastre lingvistice integrează informaţia perceptuală într-o structură mentală coerentă şi bine 
definită. Semnificaţiile codificate de simbolurile lingvistice fac referinţă la o realitate proiectată, la o 
„reprezentare mentală a realităţii aşa cum este ea construită de mintea umană şi este mediată de sistemele 
noastre perceptuale şi conceptuale” (Evans 2006:9). 




Fiţnrc I 2 Ixvcfeof rcpmcntnticiit 

SISTEMUL LINGVISTIC Pentru Gramatica Cognitivă (GC) - aşa cum este dezvoltată în lucrările lui 
Ronald Langacker - toate elementele unui sistem lingvistic sunt: 

(i) structurile fonologice, semantice şi simbolice care “au loc ca şi părţi ale expresiilor”; 

(ii) schematizările structurilor admise şi 

(iii) relaţiile de categorizare între structurile admise (Langacker 2008:249). 

Aceasta este ceea se poate numi condiţia de conţinut ( content requirement) (Langacker 2009:2-3). 
Unităţile pot avea orice dimensiune şi orice grad de complexitate internă (Langacker 2009:3). Categorizarea 
unui element presupune o schematizare a trăsăturilor sale. Semnificaţia lingvistică este considerată un caz 
special de conceptualizare (Langacker 2008:25). Gramatica reprezintă ceea ce este comun în relaţiile de 

